CELEX: 62022CN0251
Language: fi
Date: 2022-04-08 00:00:00
Title: Asia C-251/22 P: Valitus, jonka Scania AB, Scania CV AB ja Scania Deutschland GmbH ovat tehneet 8.4.2022 unionin yleisen tuomioistuimen (kymmenes laajennettu jaosto) asiassa T-799/17, Scania ym. v. komissio, 2.2.2022 antamasta tuomiosta

30.5.2022   
            
            
               FI
            
            
               Euroopan unionin virallinen lehti
            
            
               C 213/35
            
         
      Valitus, jonka Scania AB, Scania CV AB ja Scania Deutschland GmbH ovat tehneet 8.4.2022 unionin yleisen tuomioistuimen (kymmenes laajennettu jaosto) asiassa T-799/17, Scania ym. v. komissio, 2.2.2022 antamasta tuomiosta
      (Asia C-251/22 P)
      (2022/C 213/47)
      Oikeudenkäyntikieli: englanti
      
         Asianosaiset
      
      
         Valittajat: Scania AB, Scania CV AB ja Scania Deutschland GmbH (edustajat: asianajajat D. Arts, F. Miotto, N. De Backer, C.E. Schillemans, C. Langenius, S. Falkner, L. Ulrichs ja P. Hammarskiöld)
      
         Muu osapuoli: Euroopan komissio
      
         Vaatimukset
      
      Valittajat vaativat unionin tuomioistuinta
      
                  —
               
               
                  kumoamaan valituksenalaisen tuomion kokonaan tai osittain
               
            
                  —
               
               
                  kumoamaan kokonaan tai osittain SEUT 101 artiklan ja ETA-sopimuksen 53 artiklan mukaisesta menettelystä (asia AT.39824 – Kuorma-autot) 27.9.2017 annetun päätöksen C(2017) 6467 final ja / tai poistamaan määrätyn sakon tai alentamaan sen määrää
               
            
                  —
               
               
                  tai palauttamaan asian unionin yleisen tuomioistuimen ratkaistavaksi ja
               
            
                  —
               
               
                  velvoittamaan Euroopan komission korvaamaan ensimmäisessä oikeusasteessa sekä tästä valituksesta aiheutuneet oikeudenkäyntikulut.
               
            
         Oikeudelliset perusteet ja pääasialliset perustelut
      
      Valituksensa tueksi valittajat vetoavat seuraavaan neljään valitusperusteeseen:
      
                  1.
               
               
                  Ensimmäisessä valitusperusteessaan valittajat väittävät, että unionin yleinen tuomioistuin teki oikeudellisen virheen jättäessään huomiotta sen, että kun komissio antoi sovintopäätöksen (1) ja jatkoi sen jälkeen Scaniaan kohdistuvia tutkimuksia samaa käsittelijätiimiä käyttäen, se rikkoi Euroopan unionin perusoikeuskirjan 41 artiklan 1 kohtaa sellaisena, kuin sitä on unionin tuomioistuimen oikeuskäytännössä tulkittu.
               
            
                  2.
               
               
                  Toisessa valitusperusteessaan valittajat väittävät, että unionin yleinen tuomioistuin teki oikeudellisen virheen luonnehtiessaan Saksan tason toiminnan maantieteellistä laajuutta siten, että se on kattanut koko ETA-alueen, vaikka se on rajoittunut Saksaan.
               
            
                  3.
               
               
                  Kolmannessa valitusperusteeseen valittajat väittävät, että unionin yleinen tuomioistuin teki oikeudellisen virheen luonnehtiessaan yhdeksi rikkomiseksi useiden toimenpiteiden kokonaisuutta kolmella eri tasolla.
               
            
                  4.
               
               
                  Neljännessä valitusperusteessaan valittajat väittävät toissijaisesti, että unionin yleinen tuomioistuin teki oikeudellisen virheen pysyttäessään toimintaa, joka on vanhentunut, koskevan sakon.
               
            
         (1)  Euroopan unionin toiminnasta tehdyn sopimuksen 101 artiklan ja ETA-sopimuksen 53 artiklan mukaisesta menettelystä (asia AT.39824 – Kuorma-autot) tehty päätös C (2016) 4673 final.